Ta Yaya Zan Sami Isashen Barci? | Matasa
KA KARANTA A Afrikaans Albanian Amharic Armenian Azerbaijani Azerbaijani (Cyrillic) Bulgarian Cebuano Chichewa Chinese (Traditional) Chinese Mandarin (Simplified) Chitonga Cibemba Croatian Czech Danish Dutch Efik Estonian Ewe Faransanci Fijian Finnish Ga Georgian German Girka Haitian Creole Hausa Hiligaynon Hungarian Ibanci Ibrananci Icelandic Iloko Indonesian Italian Japanese Kinyarwanda Kirghiz Kirundi Korean Larabci Latvian Lithuanian Macedonian Malagasy Malayalam Maltese Moore Myanmar Nepali Norwegian Nzema Ossetian Persian Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tsonga Turanci Turkish Turkmen Ukrainian Umbundu Vietnamese Xhosa Yarbanci Zulu
Littafi Mai Tsarki ya ce: “ Gwamma hannu daya cike, tare da kwanciyar rai, da hannu biyu cike, tare da wahala da cin iska kawai. ” (Mai-Wa’azi 4:6) Idan ba ka sami isashen barci ba, ba za ka iya yin aiki da kyau ba!
“Idan ban sami isashen barci ba, ba na iya tattara hankalina na yi abu da kyau!”—Rachel, 19.
“Da karfe 2:00 na rana ne, amma na gaji tilis har kamar barci zai kwashe a tsakiyar tadi!”—Kristine, ’yar shekara 19.
Kana bukatar isashen barci ne? Ga abin da wasu tsaranka suka yi.
Ka guji yin dare sosai. “ Ina kokarin soma kwanciya da wuri, ” in ji Catherine, ’yar shekara 18.
Ka rage lokacin hira. “ Wasu lokuta abokai za su kira na a waya ko kuma su aika min sakon tes, ” in ji Richard, dan shekara 21, “ amma kwanan nan nakan katse tadin kuma na shiga barci. ”
Ka ayana lokacin barci da kuma farkawa. Jennifer ’yar shekara 20, ta ce: “ Kwanan nan, ina kokarin soma barci da wuri kuma na farka a lokaci daya kowace rana. ”
Abin da zai ka yi nasara: Ka kokarta ka rika yin barcin akalla awa takwas kowane dare.
Kai ne za ka amfana idan ka dauki matakai da za su sa ka sami isashen barci. Ka tuna cewa kasancewa da koshin lafiya zai sa ka karfin jiki da annuri kuma zai sa ka rika hidimominka da kyau sosai.
Lafiyar jikinka ba kamar wasu abubuwa da ba ka da iko a kai ba don za ka iya daukan mataki a kai. Wata ’yar shekara 19 mai suna Erin ta ce, “ Gaskiyar ita ce, za ka iya kasancewa da koshin lafiya kuma hakan ya dangana ne ga mutum daya, wato kai. ”
Kwanciyar Hankali da Lafiyar Jiki Farin Ciki da Kwanciyar Rai Tambayoyin Matasa Matasa